“หุ้นเอเชีย” เปิดบวก! นลท. เข้าเก็งกำไร หลังงบ “บจ.” ไตรมาส 3 แกร่ง
“หุ้นเอเชีย” เปิดบวก! นลท. เข้าเก็งกำไร หลังผลประกอบการไตรมาส 3 ของบริษัทจดทะเบียนแข็งแกร่ง
19 พ.ย. 2564

ผู้สื่อข่าวรายงานว่า ตลาดหุ้นเอเชียเปิดบวก โดยมีแรงหนุนจากดัชนี S&amp;P500 และ Nasdaq ตลาดหุ้นสหรัฐที่ปิดบวกเมื่อคืนนี้ ขานรับผลประกอบการที่แข็งแกร่งของบริษัทจดทะเบียน อย่างไรก็ดีs6hog นักลงทุนยังจับตาความเคลื่อนไหวหุ้นของอาลีบาบาหลังบริษัทเปิดเผยตัวเลขกำไรและรายได้ต่ำกว่าคาด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 29,641.05 จุด เพิ่มขึ้น 42.39 จุด หรือ +0.14%, ดัชนี HSI ตลาดหุ้นฮ่องกงเปิดวันนี้ที่ 24,934.40 จุด ลดลง 385.32 จุด หรือ -1.52% และดัชนี SSE Composite ตลาดหุ้นจีนเปิดวันนี้ที่ 3,519.28 จุด ลดลง 1.43 จุด หรือ -0.04%
ด้านนักลงทุนยังจับตาการซื้อขายในตลาดหุ้นจีนวันนี้ หลังมีการเทขายหุ้นกลุ่มเทคโนโลยีเมื่อวานนี้ โดยหุ้นของอาลีบาบาลดลงกว่า 5% หลังจากที่บริษัทเปิดเผยตัวเลขกำไรและรายได้ต่ำกว่าคาด
ขณะเดียวกันอาลีบาบาเปิดเผยผลประกอบการต่ำกว่าคาดในช่วงเดือนก.ค.-ก.ย. ซึ่งเป็นไตรมาส 2/2564 ตามปีงบการเงินบริษัท โดยได้รับผลกระทบจากการบริโภคที่ชะลอตัว รวมทั้งปัญหาคอขวดในห่วงโซ่อุปทาน นอกจากนี้บริษัทยังถูกกดดันจากการที่รัฐบาลจีนประกาศใช้มาตรการคุมเข้มบริษัทในกลุ่มเทคโนโลยีเพื่อป้องกันการผูกขาดตลาด
ทั้งนี้อาลีบาบาเปิดเผยว่า กำไรอยู่ที่ระดับ 11.20 หยวน/หุ้น ต่ำกว่าที่นักวิเคราะห์คาดการณ์ที่ระดับ 12.36 หยวน/หุ้น ส่วนรายได้อยู่ที่ระดับ 2.0069 แสนล้านหยวน ต่ำกว่าที่นักวิเคราะห์คาดการณ์ที่ระดับ 2.0493 แสนล้านหยวน
สำหรับข้อเศรษฐกิจในภูมิภาคที่น่าจับตาวันนี้ ได้แก่ ดัชนีราคาผู้ผลิต (PPI) เดือนต.ค.ของเกาหลีใต้ และอัตราเงินเฟ้อเดือนต.ค.ของญี่ปุ่น